Innhold

1.	Hensikt	1

2.	Målgruppe og avgrensning	1

3.	Ansvar for retningslinjen	1

4.	Bakgrunn for Studio 2037	1

5.	Prioriteringsrekkefølge for bruk av Studio 2037	2

6.	Gjennomføring	2

6.1.	Booking	2

6.2.	Plattformer og programvare	2

6.3.	Faglig organisering	2

7.	Forankring	3

Hensikt

Understøtte digitalisering av kurs som ledd i opplæring og videreutdanning av helsepersonell, samt forelesninger og møter for ansatte i Helse Bergen.

Målgruppe og avgrensning

Alle som arrangerer digitale kurs, forelesninger og møter for ansatte i Helse Bergen.

Ansvar for retningslinjen

FoU-avdelingen ved Seksjon fag og utdanning har ansvar for at retningslinjen blir gjort kjent i helseforetaket, og for at den etterleves.

Nivå 2-ledere har også ansvar for å informere om retningslinjen blant sine medarbeidere.

Bakgrunn for Studio 2037

Under den pågående covid-19-pandemien, må vi fortsette smitteverntiltak inkludert sosial distansering så langt det lar seg gjøre. Alle kurs, forelesninger og møter som kan avholdes digitalt, må avholdes digitalt, for å unngå reisevirksomhet og det at mange helsepersonell samles i et lokale.

De regionale utdanningssentrene for leger i spesialisering (RegUt) har anbefalt at kursene for leger i spesialisering (LIS) digitaliseres i størst mulig grad, slik at ikke mangel på godkjente kurs blir en flaskehals som forsinker utdanningen av legespesialister. Klinikere og kursholdere vil trenge teknisk støtte for å gjennomføre undervisningen.

Fredagsmøtene i Helse Bergen tjener som internundervisning i LIS-utdanningen, og er også åpen for alle ansatte i Helse Bergen.

Filming og produksjon av digitale læringsressurser vil bli utført av seksjonen ved bruk av de tekniske løsningene i rommet.

Studio 2037 vil også kunne med fordel benyttes til nivå 2/3-ledermøter, og andre større møter ledet av administrerende direktør.

Prioriteringsrekkefølge for bruk av Studio 2037

Foreliggende prioriteringsrekkefølge skal gjelde og evalueres innen 31. desember 2021:

Fredagsmøter kl. 08:00-09:00

RegUt kurs og opplæring til enhver tid

Nivå 2/3 ledermøter

Filming og produksjon av digitale læringsressurser

Annen kursvirksomhet som ønskes digitalisert uavhengig av pandemisituasjonen

En eventuell krisesituasjon i Helse Bergen HF vil kunne endre prioriteringsrekkefølgen.

Gjennomføring

Booking

Innmelding av behov for bruk av Studio 2037 må skje senest fire uker før ønsket dato for at prioriteringsrekkefølgen skal kunne følges.

Bookingen foregår ved e-post til Postboks, HBE, FoU studio2037@helse-bergen.no.

For teknisk assistanse, bestill hjelp på mobiltelefon 926 83 833.

Plattformer og programvare

Teams er foretrukket løsning for webinarer, workshops og veiledning

Whereby leveres med tittelen «2meet Consult» via Telenor gjennom en nasjonal avropsavtale (inntil 50 deltakere)

Norsk Helsenett (join.nhn.no) med ubegrenset antall deltakere

Faglig organisering

Teamleder for RegUt i Forsknings- og utviklingsavdelingen er faglig leder for Studio 2037.

Fire-fem superbrukere fra sentrale staber og Helse Vest IKT er identifisert og gjennomgår opplæring. Disse vil tjene som støtte for brukere av Studio 2037.

Forankring

Saken er lagt fram for AD som har godkjent at rom 2037 benyttes til studio for digitale kurs, forelesninger, produksjon og møter. Ledere, verneombud og AMU i sentrale staber med arbeidsplasser i Jørgen Sandbergs hus er orientert om tiltaket. Retningslinjen ble lagt fram for Foretaksledelsen 25.08.2020.